Pärast riigikogu esimehe ja aseesimeeste valimisi esineb peaminister vastavalt põhiseadusele avaldusega valitsuse tagasiastumisest. Tagasi astunud valitsus jätkab tegevust uue valitsuse ametisseastumiseni.  Vabariigi valitsuse seadus näeb ette, et vältimatu vajaduseta hoidub tagasiastunud valitsus põhimõtteliste või riigieelarve kulusid suurendavate otsuste tegemisest.